Diari Oficial de la Generalitat Valenciana


Sumari del DOGV 5366, del 13-10-2006 (2006/11463)

ORDRE JUS/2976/2006, de 15 de setembre, per la qual es convoca procés selectiu per a l'ingrés pels sistemes generals d'accés lliure i promoció interna, al cos de Gestió Processal i Administrativa.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5366

Data del DOGV
:   13-10-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/11060


Data del document
:   15-09-2006

Organisme emissor
:   Ministeri de Justícia

Tipus de document
:   Ordre

Anàlisi jurídica

 Descriptors 

:   * concurs administratiu

ORDRE JUS/2976/2006, de 15 de setembre, per la qual es convoca procés selectiu per a l'ingrés pels sistemes generals d'accés lliure i promoció interna, al cos de Gestió Processal i Administrativa. [2006/11772]  
En compliment del que disposa el Reial Decret 96/2006, de 3 de febrer, pel qual s'aprova l'Oferta d'Ocupació Pública per a l'any 2006, i per tal d'atendre les necessitats del personal al servei de l'administració de Justícia.  
Aquest Ministeri, fent ús de les competències que li estan atribuïdes en la Llei Orgànica 19/2003, de 23 de desembre, de modificació de la Llei Orgànica 6/1985, de l'1 de juliol, del Poder Judicial, i el Reial Decret 1451/2005, de 7 de desembre, pel qual s'aprova el Reglament d'Ingrés, Provisió de Llocs de Treball i Promoció Professional del Personal Funcionari al Servei de l'administració de Justícia; de conformitat amb l'Orde JUS/2544/2006, de 28 de juliol (BOE de 3 d'agost), per la qual s'estableixen les bases comunes que regiran els processos selectius per a ingrés en els cossos de funcionaris de l'administració de justícia, inclosos en el llibre VI de la Llei Orgànica 6/1985, del Poder Judicial, i amb un informe previ favorable de la Direcció General de la Funció Pública, acorda convocar procés selectiu per a ingrés en el cos de Gestió Processal i Administrativa.  
La present Convocatòria té en compte el principi d'igualtat de tracte entre hòmens i dones, pel que es referix a l'accés a l'ocupació, d'acord amb l'article 14 de la Constitució Espanyola, la Directiva Comunitària, de 9 de febrer de 1976, i el que preveu l'Acord de Consell de Ministres, de 4 de març de 2005, pel qual s'aprova el Pla per a la Igualtat de Gènere en l'administració General de l'Estat, i es desenvoluparà d'acord amb les següents:  
BASES COMUNES  
Les bases comunes per les quals es regirà la present convocatòria són les establides en l'Orde 2544/2006, de 28 de juliol (Boletín Oficial del Estado núm. 184, de 3 d'agost).  
BASES ESPECÍFIQUES  
1. Descripció de les places  
1.1 Es convoca procés selectiu pels sistemes general d'accés lliure (codi del Cos 010) i de promoció interna (codi del Cos 001), per cobrir 834 places de les incloses en l'article 13.1 i l'annex II del Reial Decret 96/2006, de 3 de febrer (Boletín Oficial del Estado, de 8 de febrer), en el Cos de Gestió Processal i Administrativa, a través del sistema excepcional de concurs oposició, amb la següent distribució territorial:  
1.2. Del total de les places convocades es reservaran 42 places, amb la distribució territorial reflectida en el punt 1.1, per a ser cobertes pels qui tinguen la condició legal de persones amb discapacitat de grau igual o superior al 33 per cent, sempre que acrediten l'indicat grau de discapacitat i la compatibilitat funcional amb l'exercici de les tasques pròpies que corresponen al cos de gestió processal i administrativa i superen les proves selectives.  
Les places reservades per a persones amb discapacitat que queden desertes, no es podran acumular al sistema d'accés general, i s'acumularan a la quota del cinc per cent de l'oferta següent, amb un límit màxim del deu per cent.  
Si algun dels aspirants, amb discapacitat, que s'haja presentat per la quota de reserva de persones amb discapacitat supera el procés selectiu, però no obté plaça, i la seua puntuació és superior a l'obtinguda per altres aspirants del sistema d'accés general, serà inclòs pel seu orde de puntuació en el sistema d'accés general.  
1.3. Els aspirants només podran participar per un àmbit territorial, i, en cas de resultar aprovats, obtindran necessàriament destinació dins de l'àmbit territorial per al qual concorren. Les places que queden desertes en un àmbit territorial no es podran acumular a un altre distint.  
1.4. Les presents bases de Convocatòria es publicaran de forma simultània en el Boletín Oficial del Estado i en els butlletins oficials de les comunitats autònomes on es convoquen places. En el cas que l'esmentada simultaneïtat no siga possible, tots els termes i terminis establits en la present Orde es comptaran a partir de la publicació en el Boletín Oficial del Estado.  
2. Procés selectiu  
Excepcionalment, i d'acord amb el que estableix la disposició transitòria sisena del Reglament d'Ingrés, Provisió de Llocs de Treball i Promoció Professional del Personal Funcionari al Servei de l'administració de Justícia, el procés selectiu es realitzarà mitjançant el sistema de concurs oposició. La fase d'oposició es desenvoluparà en primer lloc, amb els exercicis, valoracions i puntuacions que s'especifiquen en l'annex I-A.1 i I-B-1. Els opositors que superen l'oposició passaran a la fase de concurs, en què s'avaluaran els mèrits que s'especifiquen en l'Orde JUS/2543/2006, de 28 de juliol (BOE de 3 d'agost) i que es reprodueixen en l'annex I-A.2 i en l'annex I-B.2 d'aquesta Convocatòria.  
El procés selectiu inclourà la superació d'un període de pràctiques de caràcter selectiu. Per a la realització d'aquest, els aspirants que hagen superat les fases d'oposició i de concurs, i el nombre de les quals no podrà ser superior al de places convocades, seran nomenats funcionaris en pràctiques per la Secretaria d'Estat de Justícia.  
En primer lloc es resoldrà el torn de promoció interna i, amb posterioritat, el torn lliure.  
3. Programa i mèrits avaluables  
El programa que ha de regir la fase d'oposició, així com els barems que contenen els mèrits avaluables en la fase de concurs es contenen en l'Orde JUS/2543/2006, de 28 de juliol (BOE de 3 agost).  
4. Titulació  
Per a participar pel sistema d'accés lliure en aquest procés selectiu, cal complir tots els requisits assenyalats en la base setena de les bases comunes, i estar en possessió o en condicions d'obtindre, en la data d'acabament del termini de presentació de sol·licituds, el títol de diplomat universitari, enginyer tècnic, arquitecte tècnic o equivalent. En el cas de titulacions obtingudes a l'estranger, s'haurà d'estar en possessió de la credencial que acredite la seua homologació.  
Per a participar pel procés de promoció interna els aspirants hauran, a més, de ser funcionaris de carrera del Cos de Tramitació Processal i Administrativa, abans d'auxiliars de l'administració de Justícia, i posseir una antiguitat com a funcionaris de carrera en aquest, d'almenys dos anys.  
Excepcionalment, i d'acord amb la disposició transitòria quarta del reglament d'Ingrés, provisió de Llocs de Treball i promoció Professional del Personal Funcionari al servei de l'administració de Justícia, també podran participar per promoció interna els funcionaris que posseïsquen la titulació de batxiller o equivalent i que tinguen una antiguitat com a funcionari de carrera en el Cos de Tramitació Processal i Administrativa d'almenys cinc anys. En aquest últim supòsit, els funcionaris que superen el procés selectiu s'integraran en l'escala a extingir del Cos de Gestió Processal i Administrativa.   
5. Sol·licituds  
5.1 Els qui desitgen participar en aquest procés selectiu hauran d'omplir el model oficial de sol·licitud d'admissió a proves selectives de l'administració de Justícia i liquidació de la taxa de drets d'examen (model 790) [exemplar autocopiatiu en la part superior del qual figura .Ministeri de Justícia, sol·licitud d'admissió a proves selectives de l'administració de justícia i liquidació de la taxa de drets d'examen.], que es facilitarà en castellà i en les altres llengües oficials de les comunitats autònomes. Aquest model podrà descarregar-se de la pàgina web del Ministeri de Justícia, (www.justicia.es) i de les pàgines web de les comunitats autònomes que oferisquen places. Així mateix, el model serà facilitat gratuïtament en el Ministeri de Justícia, els tribunals superiors de Justícia, audiències provincials, gerències territorials del Ministeri de Justícia, òrgans competents de les comunitats autònomes on es convoquen places, al Centre d'Informació Administrativa del Ministeri d'Administracions Públiques, i a les delegacions i subdelegacions del Govern.  
5.2 La presentació de sol·licituds es realitzarà en el termini de vint dies naturals, comptadros a partir de l'endemà de la seua publicació en el Boletín Oficial del Estado. La sol·licitud es dirigirà al secretari d'Estat de Justícia.  
La presentació es realitzarà alternativament per qualsevol dels mitjans següents:  
a) Al Registre General del Ministeri de Justícia, c/ de la Manzana, núm. 2, 28716 . Madrid.  
b) Així mateix, podran presentar-se als registres de qualsevol dels òrgans o oficines previstos en la base vuit, punt 2, de les .bases comunes. que regiran els processos selectius per a ingrés o accés en cossos o escales de funcionaris al servei de l'administració de Justícia.  
5.3 La sol·licitud s'omplirà d'acord amb les instruccions que figuren al dors d'aquesta i que es reprodueixen en l'annex III, i a més, amb les instruccions particulars següents:   
1. En el requadre relatiu a .Província d'examen., els aspirants, faran constar la ciutat en què desitgen realitzar els exercicis de la fase d'oposició entre les següents:  
Àmbit territorial Localitat d'examen   
Andalusia Granada (18)  
 Màlaga (29)  
 Sevilla (41)   
Canàries Las Palmas de Gran Canaria (35)  
 Santa Cruz de Tenerife (38)   
Catalunya Barcelona (08)   
Madrid Madrid (28)   
País Basc Vitòria (01)   
Comunitat Valenciana València (46)   
Resta de Península  
 i Balears A Corunya (15)  
 Albacete (02)  
 Burgos (09)  
 Càceres (10)  
 Ceuta (51)  
 Logronyo (26)  
 RP i B. Madrid (28)  
 Melilla (52)   
 Múrcia (30)  
 Oviedo (33)  
 Palma de Mallorca (07)   
 Pamplona (31)  
 Santander (39)  
 Valladolid (47)  
 Saragossa (50)   
En tot cas, si no s'especifica en la sol·licitud la dada del lloc d'examen pel qual opta, serà inclosa d'ofici en les llistes definitives a la seu corresponent al Tribunal Superior de Justícia del seu domicili, i quedarà, per tant, afectat a l'àmbit territorial d'aquest segons la base 1.3 de la present Convocatòria.  
2. En el requadre de la sol·licitud destinat a .Dades a consignar segons les bases de la convocatòria., els aspirants, amb la condició legal de discapacitats, hauran d'indicar:  
Els aspirants amb discapacitat amb grau igual o superior al 33 per 100, que opten per la quota de reserva de discapacitats, hauran d'indicar-ho així en el requadre de la sol·licitud .Torn de reserva de discapacitats. i en el requadre A) dins de l'epígraf .dades a consignar segons les bases de la convocatòria., i hauran d'expressar les adaptacions necessàries de temps i mitjans per a la realització dels exercicis, que puguen, si fa al cas, requerir; per tal que el Tribunal compte amb la necessària informació per a l'adaptació de la realització dels exercicis.  
No es podrà participar al mateix temps per torn lliure i per quota de reserva de discapacitats.  
Els aspirants amb discapacitat, amb grau inferior al 33 per 100, i aquells amb grau del 33 per 100 o superior. que no opten per la quota de reserva de discapacitats, però desitgen adaptació de temps i mitjans per a la realització dels exercicis, hauran d'indicar-ho així marcant amb una X en el requadre .minusvalidesa. i dins de l'epígraf .dades a consignar segons les bases de la convocatòria. en el requadre B), expressaran les adaptacions necessàries de temps i mitjans que puguen requerir, si fa al cas, per a la realització dels exercicis.  
3. Els aspirants que desitgen realitzar la prova optativa de nivell de coneixement de la llengua oficial de la comunitat autònoma, on es convoquen places, i per l'àmbit territorial de la qual participen, hauran de marcar una .X. en el requadre .Realitza., de l'epígraf prova optativa de llengua. En el supòsit que opte per l'acreditació documental de l'esmentat coneixement, haurà de marcar una .X. en el requadre .Documenta. i trametre, en el seu moment, els certificats acreditatius del coneixement de l'esmentat idioma, en els termes que preveu aquesta orde, sense haver d'efectuar, en aquest segon supòsit, la prova optativa de nivell de coneixements. De la mateixa manera es procedirà, si fa al cas, respecte del coneixement del dret civil especial o foral de País Basc   
5 Taxa d'examen  
L'import de la taxa serà per drets d'examen serà de 9,96 euros per al torn de promoció interna i 19,91 euros per al torn lliure, i s'abonarà segons s'indica en la base vuitena de les bases comunes.  
Estaran exemptes del pagament d'aquesta taxa les persones amb grau de minusvalidesa igual o superior al 33 per 100, i els demandants d'ocupació, de conformitat amb el que disposa la base vuitena, punt 4, de les bases comunes que regiran els processos selectius per a ingrés o accés a cossos o escales de funcionaris al servei de l'administració de justícia.  
6 Tribunals  
6.1 El Ministeri de Justícia nomenarà dos tribunals qualificadors únics: un per al procés selectiu del torn lliure, i un altre, per al procés selectiu del torn de promoció interna.  
El nomenament dels tribunals es publicarà en el Boletín Oficial del Estado i en els diaris oficials de les comunitats autònomes que convoquen places d'acord amb el que establixen les bases comunes (base desena, punt 1 i següents).  
En cada àmbit de comunitats autònomes, on es convoquen places, el Ministeri de Justícia nomenarà tribunals delegats, un per al procés selectiu del torn lliure i un altre per al procés selectiu del torn de promoció interna.  
A les seus d'examen on no radique el Tribunal Qualificador Únic o Tribunal Delegat, la Secretaria d'Estat de Justícia podrà nomenar funcionaris de l'administració Civil de l'Estat, de l'administració autonòmica (en ambdós casos que presten serveis al Ministeri de Justícia o òrgan competent de la comunitat autònoma) o de l'administració de Justícia, per a col·laborar en el desenvolupament de les esmentades proves sota la direcció del Tribunal Qualificador Únic o Tribunal Delegat, a què representaran, amb les competències d'execució material i ordenació administrativa dels distints exercicis que en cada prova selectiva se'ls atribuïsca.  
6.2 Formaran part del Tribunal Qualificador Únic, titular i suplent, un membre de la carrera judicial, o fiscal; dos secretaris judicials; dos funcionaris del grup A o B, destinats al Ministeri de Justícia; dos funcionaris del Cos de Gestió Processal Administrativa.  
Serà president el magistrat, fiscal o un dels secretaris judicials, i serà secretari un dels funcionaris del Ministeri de Justícia.  
Els tribunals delegats tindran la mateixa composició que el Tribunal Qualificador Únic, i els funcionaris del Ministeri de Justícia seran substituïts per funcionaris de les comunitats autònomes.  
En la composició dels tribunals caldrà ajustar-se al criteri de paritat entre hòmens i dones.  
Els tribunals tindran la categoria segona, de les previstes en l'annex IV, del Reial Decret 462/2002, de 24 de maig, sobre indemnitzacions per raó del servei.  
6.3 Els tribunals, d'acord amb l'article 14 de la Constitució Espanyola, vetlaran per l'estricte compliment del principi d'igualtat d'oportunitats entre ambdós sexes.   
6.4 La informació sobre aquestes proves selectives es facilitarà a les gerències territorials de Justícia, Secretaria d'Estat de Justícia, carrer San Bernardo, 21 (telèfon 998 839 140), pàgina web del Ministeri de Justícia, (www.justicia.es, Ofertas de Empleo Público), al Centre d'Informació Administrativa del Ministeri d'Administracions Públiques (telèfon 73 698 40 66) i als òrgans competents de les comunitats autònomes on es convoquen places.  
6.5 A l'efecte de comunicacions i la resta d'incidències, la seu del Tribunal Qualificador Únic serà: c/ San Bernardo, 21. 28682-Madrid telèfon: 990785630). Els tribunals delegats tenen les seus següents:  
7 Desenvolupament del procés selectiu  
7.1 Orde d'actuació   
L'orde d'actuació dels opositors, en tots els àmbits territorials, s'iniciarà alfabèticament pel primer de la lletra .U., segons el que estableix la Resolució de la Secretaria General per a l'administració Pública de 25 de gener de 2006 (Butlletí Oficial de 8 de febrer).  
7.2 Duració del procés selectiu.  
Llevat que concórrega causa objectiva que ho justifique, apreciada per la Secretaria d'Estat de Justícia, oït el Tribunal Qualificador Únic, el procés selectiu tindrà una duració màxima de dotze mesos, comptadors a partir de la data de realització del primer exercici, fins a la data de començament del període de pràctiques selectiu.  
7.3 Fase d'oposició  
Promoció interna  
L'exercici de la fase d'oposició es realitzarà dins dels 30 dies següents a la publicació de la Resolució, per la qual s'eleva a definitiva la relació d'admesos i exclosos, i es publicarà en el Boletín Oficial del Estado la data, hora i llocs de la seua celebració.  
Accés lliure  
El primer exercici de la fase d'oposició es realitzarà en la data que s'indique, després de la llista d'aprovats de la fase d'oposició del sistema d'accés per promoció interna. La seua convocatòria es publicarà en el Boletín Oficial del Estado.  
Per a ambdós torns, el primer exercici tindrà lloc el mateix dia i a la mateixa hora en totes les seus d'examen.  
Conclosos cada un dels exercicis de l'oposició, els tribunals faran públiques als llocs especificats en la base novena, punt 2, de les .Bases Comunes., i en tot cas en la pàgina web del Ministeri de Justícia (www.justicia.es) i en les pàgines de les comunitats autònomes, les llistes d'opositors de cada àmbit territorial que hagen aconseguit el mínim establit per a superar-lo, amb indicació de la puntuació obtinguda i citaran els inclosos en aquestes per a la realització del següent exercici.  
Els opositors que no es troben inclosos en les respectives relacions tindran la consideració de no aptes, i quedaran eliminats del procés selectiu.   
Finalitzats tots els exercicis de l'oposició, el Tribunal Qualificador Únic farà públiques, en els llocs que s'especifiquen en el paràgraf anterior, les relacions d'aprovats de cada àmbit territorial que han superat la fase d'oposició.  
7.4 Fase de concurs  
En la mateixa Resolució en què es facen públiques les relacions d'aprovats de la fase d'oposició, s'establirà un termini de vint dies naturals per a presentar al Registre General del Ministeri de Justícia, Secretaria d'Estat de Justícia, c/ de la Manzana núm. 2, 28405 Madrid, o en la forma establida en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, tota la documentació acreditativa dels mèrits a avaluar en la fase de concurs. La no-presentació de la documentació, en el termini assenyalat, suposarà que no s'avalue l'aspirant en la fase de concurs. Els opositors que concórreguen per comunitats autònomes, amb llengua oficial pròpia diferent del castellà i/o dret civil especial o foral, i que opten per acreditar documentalment el seu coneixement, aportaran en aquest moment els certificats acreditatius corresponents.   
Els tribunals qualificadors únics i delegats avaluaran els mèrits segons els certificats aportats, d'acord amb el que estableix el barem establit en l'annex I-A.2 i l'annex I-B.2.  
Els tribunals publicaran en el lloc o llocs indicats en la base novena punt 2 de les .Bases Comunes., i a la seu del Tribunal Únic i delegats, la relació d'aspirants amb l'avaluació provisional de mèrits de la fase de concurs, amb indicació de la puntuació obtinguda en cada mèrit i la total. Els aspirants disposaran d'un termini de deu dies hàbils, comptadors a partir del següent de la publicació de l'esmentada relació, per a efectuar les al·legacions pertinents. Finalitzat l'esmentat termini, el Tribunal publicarà la relació amb l'avaluació definitiva de la fase de concurs.  
7.5 Avaluació del coneixement de les llengües oficials pròpies de les comunitats autònomes i del dret civil especial o foral de la Comunitat Autònoma del País Basc.   
Conclosos els exercicis obligatoris de la fase d'oposició i la fase de concurs, els aspirants compresos en la relació d'aprovats, que concórreguen per àmbit territorial amb llengua autonòmica pròpia, diferent del castellà, seran citats per a la realització de l'exercici de caràcter optatiu, no eliminatori, que acredite el coneixement de l'esmentada llengua, si així ho hagueren sol·licitat en la instància. En aqueix mateix moment, el tribunal delegat corresponent procedirà a l'avaluació de la documentació acreditativa del coneixement de l'idioma, que hagueren presentat oportunament, els opositors que hagen optat per acreditar documentalment el seu coneixement.  
La puntuació obtinguda, tant de l'examen com de la documentació acreditativa, s'ajustarà segons el barem contingut en l'annex I-C d'aquesta Convocatòria, i només produirà efectes per a l'adjudicació de destinacions a la comunitat autònoma corresponent.  
De la mateixa manera, i amb els mateixos efectes, es procedirà per a l'avaluació dels coneixements del dret civil foral o especial de la Comunitat Autònoma del País Basc.  
7.6 Presentació de documentació i nomenament de funcionaris en pràctiques  
Una vegada acabades les fases d'oposició i de concurs, els tribunals elevaran al Ministeri de Justícia la relació d'aprovats en cada àmbit territorial, el nombre de la qual no podrà superar el de places convocades, que es publicarà en el Boletín Oficial del Estado i en els diaris oficials de les comunitats autònomes on es convoquen places, amb indicació del número d'orde, DNI, puntuació obtinguda en cada un dels exercicis, total de tots els exercicis obligatoris i de la fase de concurs; juntament amb aquesta nota total, però separada d'aquesta i sense sumar-se, figurarà, si fa al cas, l'obtinguda en la llengua oficial, diferent del castellà, de la Comunitat Autònoma per l'àmbit territorial de la qual concorre i l'obtinguda pel coneixement del dret civil, foral o especial de la Comunitat del País Basc.  
En el cas que algun dels aspirants, amb discapacitat, que s'haja presentat per la quota de reserva de persones amb discapacitat supere els exercicis corresponents, i la fase de concurs, però no obtinguera plaça, i la seua puntuació siga superior a l'obtinguda pels aspirants del sistema general, serà inclòs pel seua orde de puntuació en el sistema d'accés general.  
En el termini de vint dies naturals, comptadors a partir de la publicació en el Boletín Oficial del Estado i els diaris oficials de les comunitats autònomes on es convoquen places de la relació definitiva d'aprovats, els aspirants que hi figuren presentaran al Registre General del Ministeri de Justícia, Secretaria d'Estat de Justícia, carrer de la Manzana, 2, o pels mitjans previstos en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, la documentació següent:  
a) Dues fotocòpies del document nacional d'identitat.   
b) Fotocòpia compulsada del títol exigit en la convocatòria o certificat acadèmic acreditatiu de tindre aprovades totes les assignatures, que el capaciten per a l'obtenció del títol i hauran d'acompanyar el resguard justificatiu d'haver abonat els drets per a l'expedició del títol.   
En el cas de titulacions obtingudes a l'estranger, haurà de presentar-se fotocòpia compulsada de la documentació que acredite la seua homologació.  
c) Certificat mèdic acreditatiu de no patir cap malaltia ni defecte físic o psíquic, que l'impossibilite per a l'exercici de les funcions pròpies del Cos de Gestió Processal i Administrativa, expedit pel facultatiu de medicina general de la Seguretat Social que corresponga a la persona interessada . En el cas que no estiga acollit a cap règim de la Seguretat Social, els serveis provincials del Ministeri de Sanitat i Consum i els organismes corresponents de les comunitats autònomes, expediran el corresponent certificat.   
Els aspirants que tinguen la condició legal de discapacitats, amb grau igual o superior al 33 per 100, hauran de presentar certificat dels òrgans competents del Ministeri de Treball i Assumptes Socials o, si fa al cas, de la comunitat autònoma corresponent, que acredite tal condició i la seua capacitat funcional per a exercir les tasques i funcions pròpies del Cos de Gestió Processal i Administrativa.  
d) Declaració jurada de no trobar-se comprés en cap causa d'incompatibilitat, ni estar inhabilitat per a l'exercici de funcions públiques, en via disciplinària o judicial, ni haver sigut separat, mitjançant procediment disciplinari, del servei de qualsevol de les administracions públiques, llevat que haguera sigut rehabilitat (annex II).  
El certificat d'antecedents penals serà aportat d'ofici per la Secretaria d'Estat de Justícia, d'acord amb el que preveu l'art. 35.f) de la Llei de Règim Jurídic de les Administracions Públiques i del Procediment Administratiu Comú.  
Davant de la impossibilitat, degudament justificada, de no poder presentar els documents expressats en l'apartat anterior, podrà acreditar-se que posseeixen les condicions exigides en la convocatòria, mitjançant qualsevol mitjà de prova admissible en dret.  
Els aspirants que tingueren la condició de funcionaris públics, estaran exempts de justificar aquelles condicions i requisits ja demostrats per a obtindre el seu anterior nomenament, i hauran de presentar certificat del ministeri o organisme de què depenga, en què s'acredite la seua condició i requisits per a ser nomenat funcionari del Cos de Gestió Processal i Administrativa de l'administració de Justícia.  
Els qui, dins del termini fixat, i llevat causa de força major, no presenten la documentació o de l'examen se'n deduïsca que no tenen algun dels requisits establits, no podran ser nomenats funcionaris en pràctiques i quedaran anul·lades les seues actuacions, sense perjudici de la responsabilitat en què hagueren incorregut per falsedat en la sol·licitud inicial.  
7.7 Període de pràctiques selectiu  
Els funcionaris en pràctiques d'ambdós torns seran destinats, en cada àmbit territorial pel qual concórreguen, al centre, institut, unitat o centre de destinació que determine el Ministeri de Justícia i les comunitats autònomes que convoquen places, per al desenvolupament d'un període de pràctiques selectiu.  
La seua duració serà de tres mesos i constarà de dues fases: en una primera fase rebran formació teoricopràctica sobre els procediments judicials i els expedients del Registre Civil, i inclourà la formació específica que els permeta adquirir els coneixements i les habilitats necessaris per al maneig de les eines i aplicacions informàtiques, així com els mitjans tècnics en ús en l'administració de Justícia; en la segona fase, hauran d'efectuar pràctiques tutelades en òrgans judicials que inclouran, en tot cas, la pràctica d'actes de les tasques i les funcions pròpies del Cos, descrites en l'article 476 de la Llei Orgànica del Poder Judicial.  
Finalitzat el període de pràctiques, s'avaluarà el seu aprofitament mitjançant proves objectives, la qualificació de les quals correspondrà al centre, institut o responsable de la unitat o centre de destinació del curs.  
La qualificació màxima del període de pràctiques serà de 50 punts, de què 10 correspondran a l'avaluació de l'aprofitament de la formació informàtica; 10 a l'aprofitament dels altres conceptes formatius i 30 a l'avaluació del període de pràctica tutelada en òrgans judicials.  
Per a superar el període de pràctiques caldrà obtindre una puntuació mínima de 25 punts.  
7.8 Nomenament com a funcionari de carrera  
Conclòs el període de pràctiques i incorporada la puntuació obtinguda en aquest, els aspirants que l'hagueren superat i que hagen acreditat complir els requisits exigits, el nombre dels quals no podrà excedir en cap cas al de places convocades en cada àmbit territorial, seran nomenats funcionaris de carrera, mitjançant una ordre que es publicarà en el Boletín Oficial del Estado i els diaris oficials de les comunitats autònomes, amb competències assumides.  
Atés el caràcter nacional del Cos de Gestió Processal i Administrativa, per al nomenament com a funcionaris de carrera es confeccionaran dues llistes en cada àmbit territorial, una en què es consignaran les puntuacions obtingudes en les fases comunes i obligatòries del procés selectiu, i una altra amb especificació de la puntuació obtinguda en la prova de llengua oficial pròpia de les comunitats autònomes i, si fa al cas, de dret civil especial o foral de la Comunitat Autònoma del País Basc.  
En cas d'empat, primarà la nota obtinguda en la fase d'oposició; si persisteix aquest, l'obtinguda en el segon exercici; finalment, la d'inici del primer cognom començant per la .U..  
8. Norma final  
Al present procés selectiu s'aplicaran la Llei Orgànica 19/2003, el Reial Decret 1451/2005, de 7 de desembre (Boletín Oficial del Estado de 27) que aprova el Reglament d'Ingrés, Provisió de Llocs de Treball i Promoció Professional del Personal Funcionari al Servei de l'administració de Justícia; el Reial Decret 96/2006, de 3 de febrer, pel qual s'aprova l'Oferta d'Ocupació Pública de 2006; l'Orde JUS/2544/2006, de 28 de juliol (BOE de 3 d'agost), per la qual s'estableixen les bases comunes que regiran els processos selectius per a ingrés o accés en els cossos o escales de funcionaris al servei de l'administració de Justícia, la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i el que disposa la present Orde de Convocatòria.   
Amb caràcter supletori, en allò no-previst en aquesta convocatòria caldrà ajustar-se al que disposa el Reglament General d'Ingrés del Personal al Servei de l'administració de l'Estat, aprovat pel Reial Decret 364/1995, de 10 de març (BOE de 10 d'abril).  
Contra la present Convocatòria, i quants actes administratius se'n deriven, es podrà interposar, amb caràcter potestatiu, recurs de reposició davant del Ministeri de Justícia, en el termini d'un mes des de la seua publicació o bé recurs contenciós administratiu, davant dels jutjats centrals contenciosos administratius, en el termini de dos mesos, des de la seua publicació en el Boletín Oficial del Estado, de conformitat amb el que disposen la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la Llei 29/1998, de 13 de juliol, Reguladora de la Jurisdicció Contenciosa Administrativa, i se'ls comunica, que en cas d'interposar recurs de reposició, no es podrà interposar recurs contenciós administratiu fins que aquell siga resolt expressament o s'haja produït la seua desestimació presumpta.  
Així mateix, la Secretaria d'Estat de Justícia podrà, si fa al cas, procedir a la revisió de les resolucions del Tribunal, d'acord amb el que preveu l'esmentada Llei 30/1992, de 26 de novembre.  
Madrid, 15 de setembre de 2006.. El secretari d'Estat de Justícia (p.d. Orde JUS/345/2005, de 7 de febrer): Luis López Guerra.  
ANNEX I  
DESCRIPCIÓ DEL PROCÉS SELECTIU  
I-A TORN LLIURE  
I-A.1 Fase d'oposició  
1. La fase d'oposició estarà formada pels següents exercicis:  
1-1. Primer exercici. De caràcter teòric, escrit i eliminatori. Consistirà a contestar un qüestionari-test sobre les matèries del programa detallat en l'Orde JUS/2543/2006, de 28 de juliol (BOE de 3 d'agost), constarà de 100 preguntes, amb quatre respostes alternatives de les quals només una d'elles és la correcta.   
La duració de l'exercici serà de 90 minuts.  
Es qualificarà de 0 a 100 punts.  
Les preguntes encertades s'avaluaran amb 1 punt; les preguntes no encertades descomptaran 0,25 punts; les preguntes no contestades no seran puntuades.   
La puntuació obtinguda per cada aspirant es correspondrà amb el nombre de respostes encertades, feta la deducció de les no-encertades.   
El Tribunal, a la vista del nombre i nivell de coneixements dels aspirants presentats, decidirà quina serà la puntuació mínima per a superar aquest exercici en cada àmbit territorial, puntuació que no podrà ser inferior a 50 punts i farà pública l'esmentat Acord. Els opositors que no aconseguisquen l'esmentada puntuació mínima tindran la consideració de suspensos i no seran convocats a la resta d'exercicis de l'oposició.  
1-2. Segon exercici. De caràcter teòric, escrit i eliminatori. Consistirà a redactar, sense l'ajuda de cap text i durant un màxim de 4 hores, dos temes, elegits per l'aspirant entre tres que s'han tret a l'atzar entre els del programa per al torn d'accés lliure. Posteriorment, i en les dates que el Tribunal assenyalarà, els exercicis seran llegits per l'opositor davant el Tribunal Qualificador Únic o els tribunals qualificadors en les seues respectives seus, en sessió pública. En el cas d'impossibilitat de l'opositor, i si ho sol·licita, seran llegits per la persona que designe o per un membre del Tribunal.   
Es qualificarà de zero a cent punts.  
Finalitzada cada sessió de lectura, en deliberació a porta tancada, el Tribunal decidirà per majoria de vots emesos, i serà vot de qualitat el del president, l'aprovat o suspens de cada opositor examinat. El nombre màxim de punts que podrà concedir cada membre del Tribunal als opositors aprovats és de 100. Les puntuacions seran sumades, sense incloure ni la més alta ni la més baixa, i dividint el total que resulte; feta aquesta deducció pel nombre de vocals assistents la qualificació dels quals s'haguera computat. La xifra del quocient constituirà la qualificació.  
Per a superar l'exercici caldrà aconseguir una puntuació, almenys de 50 punts.  
El Tribunal farà pública la qualificació dels aspirants aprovats en cada sessió.  
1-3. Tercer exercici. De caràcter pràctic, escrit i eliminatori. Consistirà en la breu contestació, per escrit, a deu preguntes referides a un cas pràctic que plantejarà el Tribunal, les respostes hauran de ser breus i concises i hauran de desenvolupar-se en els límits d'espai que permeta l'imprés, que serà facilitat pel Tribunal.  
La duració total de l'exercici serà d'1 hora.   
La qualificació de l'exercici s'efectuarà per assignació de punts de cada membre del Tribunal, segons la metodologia exposada per a l'exercici anterior, a raó de 5 punts com a màxim, per a cada pregunta, amb un màxim absolut per a tot l'exercici de 50 punts.   
La puntuació mínima per a superar l'exercici serà de 25 punts.  
La puntuació final de la fase d'oposició estarà donada per la suma de les puntuacions obtingudes en els tres exercicis.  
I-A.2 fase de concurs  
Només els opositors que superen la fase d'oposició passaran a la fase de concurs, en què s'avaluaran els mèrits que es detallen en l'Orde JUS/41565513, de 28 de juliol (BOE de 3 d'agost), i que es reprodueixen tot seguit:  
BAREM PER A LA FASE DE CONCURS DE LES PROVES D'INGRÉS AL COS DE GESTIÓ PROCESSAL I ADMINISTRATIVA. TORN LLIURE  
A . Títols i graus acadèmics. Puntuació màxima 12 punts.  
Llicenciatura en dret: 12 punts.  
Altres llicenciatures diferents de dret: 10 punts.  
Diplomatura en dret: 8 punts.  
B . Historial Professional. Puntuació màxima de 7 punts.  
1. Títols, diplomes i certificats, obtinguts en cursos de contingut jurídic, organitzats pel Consell General del Poder Judicial, pel Ministeri de Justícia, o homologats per aquest, així com per altres centres o institucions d'àmbit nacional, autonòmic o internacional, reconeguts oficialment, fins a un màxim total de 5 punts.  
. Per cada curs fins a 19 hores lectives: 0.5 punts, si s'acredita l'aprofitament; si no s'acredita: 0.25 punts.   
. Per cada curs d'entre 20 i 79 hores lectives: entre 0.5 i 1.5 punts, si s'acredita l'aprofitament; si no s'acredita :entre 0.25 i 0.75 punts.  
. Per cada curs d'entre 80 i 160 hores lectives o més: d'1.5 a 3 punts, si s'acredita l'aprofitament; si no acredita: de 0.75 a 1.5 punts.   
Els cursos, certificats o diplomes, en què no conste el nombre d'hores lectives, no s'avaluaran.   
2. Títols, diplomes i certificats, que acrediten coneixements informàtics, obtinguts en cursos de formació impartits en centres oficials o reconeguts pel Ministeri d'Educació i Ciència, així com els impartits per organismes i institucions oficials, dependents de les administracions públiques o incloses en els plans de formació d'aquestes; fins a un màxim de 2 punts.   
. Per cada curs, fins a 19 hores lectives: 0.3 punts, si s'acredita l'aprofitament; si no s'acredita: 0.15 punts.   
. Per cada curs, d'entre 20 i 79 hores lectives: entre 0.3 i 1 punt, si s'acredita l'aprofitament; si no s'acredita : entre 0.15 i 0.5 punts.  
. Per cada curs, d'entre 80 i 160 hores lectives o més: d'1 a 2 punts, si s'acredita l'aprofitament; si no acredita: de 0.5 a 1 punt.   
Els cursos d'igual o semblant contingut només s'avaluaran una vegada.  
C. Coneixement d'idiomes estrangers   
S'avaluarà l'acreditació del nivell de coneixement aconseguit, obtinguda en centres oficials o homologats per aquests. Coneixement de nivell elemental: 0.5 punts; de nivell mitjà: 1 punt, i de nivell avançat: 1.5 punts.  
La puntuació màxima total per aquest concepte serà de 2 punts.  
D. Per haver aprovat exercicis de l'oposició d'accés al Cos d'Oficials de l'administració de Justícia en les últimes dues convocatòries, fins a vuit punts.   
Per cada un dels exercicis aprovats (primer i segon) 2 punts.  
E. Serveis prestats com titular o interí en els cossos de l'administració de Justícia i o en cossos d'altres administracions públiques o com a personal laboral de l'administració de Justícia. (fins a un màxim de 21 punts)  
. Per cada mes complet de serveis efectius com a funcionari interí, en el Cos de Gestió Processal i Administrativa (abans oficials de l'administració de Justícia), 0. 18 punts   
. Per cada mes de serveis prestats en els altres cossos o escales generals al servei de l'administració de Justícia o en el de secretaris judicials, 0.1 punts.  
. Per cada mes de serveis prestats en cossos de altres administracions públiques o com a personal laboral, 0.05 punts.  
Els períodes inferiors al mes no es computaran.  
I-B. PROMOCIÓ INTERNA  
I-B.1. Fase d'oposició  
1. . La fase d'oposició constarà de dos exercicis:   
1-1. Primer exercici. De caràcter teòric, escrit i eliminatori. Consistirà a contestar un qüestionari-test, sobre les matèries del programa detallat en l'Orde 2543/2006, de 28 de juliol (BOE de 3 d'agost), per a l'accés per promoció interna. Constarà de 50 preguntes amb quatre respostes alternatives, de les quals només una d'aquestes és la correcta.   
La duració de la prova serà de 45 minuts.  
Es qualificarà de 0 a 100 punts.  
Les preguntes encertades s'avaluaran amb 2 punts; les preguntes no encertades descomptaran 0,5 punts; les preguntes no contestades no seran puntuades.   
La puntuació obtinguda per cada aspirant es correspondrà amb el nombre de respostes encertades, feta la deducció de les no-encertades.   
El Tribunal, a la vista del nombre i nivell de coneixements dels aspirants presentats, decidirà quina serà la puntuació mínima per a superar aquest exercici en cada àmbit territorial, i farà públic l'esmentat Acord. L'esmentada puntuació mínima no podrà ser, en cap cas, inferior a 50 punts. Els opositors que no aconseguisquen la puntuació mínima fixada pel Tribunal tindran la consideració de suspensos  
1-2. Segon exercici. De caràcter teoricopràctic, escrit i eliminatori. Consistirà a redactar sense ajuda de cap text i durant un màxim de dues hores un tema, elegit per l'aspirant entre tres extrets a la sort, d'entre els del Programa per al torn de promoció interna i, a continuació, en el termini de 40 minuts, hauran de contestar, de forma breu i concisa, en l'imprés que serà facilitat, cinc preguntes que el Tribunal formularà referides a un cas pràctic,  
Posteriorment, i en les dates que el Tribunal assenyalarà, els exercicis seran llegits per l'opositor davant del Tribunal Qualificador Únic o els tribunals qualificadors en les seues respectives seus, en sessió pública. En cas d'impossibilitat de l'opositor, i a sol·licitud seua, seran llegits per la persona que designe, o per un membre del Tribunal.   
Es puntuarà de 0 a 100 punts.  
La qualificació de l'exercici s'efectuarà per assignació de punts per cada membre del Tribunal, segons la metodologia exposada per al segon exercici del torn lliure. La puntuació mínima per a superar la prova serà de 50 punts.   
La puntuació final dels aprovats en la fase d'oposició estarà composta per la suma de les puntuacions d'ambdós exercicis.  
I-B.2. Fase de concurs  
Només els opositors que superen la fase d'oposició passaran a la fase de concurs, en què s'avaluaran els mèrits que es detallen en l'Orde JUS/95362128, de 28 de juliol (BOE de 3 d'agost), i es reprodueixen tot seguit.  
BAREM PER A LA FASE DE CONCURS DE GESTIÓ PROCESSAL I ADMINISTRATIVA, TORN PROMOCIÓ INTERNA  
A. Títols i graus acadèmics. Puntuació màxima de 12 punts  
Llicenciatura en dret: 12 punts.  
Altres llicenciatures diferents de dret: 10 punts.  
Diplomatura en dret: 8 punts.  
Altres diplomatures diferents de dret: 6 punts.  
B. Historial Professional. Puntuació màxima de 7 punts.  
1. Títols, diplomes i certificats, obtinguts en cursos de contingut jurídic, organitzats pel Consell General del Poder Judicial, pel Ministeri de Justícia, o homologats per aquest, així com per altres centres o institucions d'àmbit nacional, autonòmic o internacional, reconeguts oficialment, fins a un màxim total de 5 punts.  
. Per cada curs, fins a 19 hores lectives: 0.5 punts, si s'acredita l'aprofitament; si no s'acredita: 0.25 punts.  
. Per cada curs, d'entre 20 i 79 hores lectives: entre 0.5 i 1.5 punts, si s'acredita l'aprofitament; si no s'acredita: entre 0.25 i 0.75 punts.   
. Per cada curs, d'entre 80 i 160 hores lectives o més: d'1.5 a 3 punts, si s'acredita l'aprofitament; si no acredita: de 0.75 a 1.5 punts.   
Els cursos, certificats o diplomes, en què no conste el nombre d'hores lectives, no s'avaluaran.   
2. Títols, diplomes i certificats, que acrediten coneixements informàtics, obtinguts en cursos de formació impartits en centres oficials o reconeguts pel Ministeri d'Educació i Ciència, així com els impartits per organismes i institucions oficials dependents de les administracions públiques o incloses en els plans de formació d'aquestes: fins a un màxim de 2 punts.   
. Per cada curs, fins a 19 hores lectives: 0.3 punts, si s'acredita l'aprofitament; si no s'acredita: 0.15 punts.  
. Per cada curs, d'entre 20 i 79 hores lectives: entre 0.3 i 1 punt, si s'acredita l'aprofitament; si no s'acredita: entre 0.15 i 0.5 punts.  
. Per cada curs d'entre 80 i 160 hores lectives o més: d'1 a 2 punts, si s'acredita l'aprofitament; si no acredita: de 0.5 a 1 punts.   
Els cursos d'igual o semblant contingut només es valoraran una vegada.  
C. Coneixement d'idiomes estrangers   
S'avaluarà l'acreditació del nivell de coneixement aconseguit obtinguda en centres oficials o homologats per aquests. Coneixement de nivell elemental: 0,5 punts; de nivell mitjà: 1 punt i de nivell avançat: 1,5 punts.  
La puntuació màxima total per aquest concepte serà de 2 punts.  
D. Serveis prestats com titular o interí en els cossos de l'administració de Justícia i o en cossos d'altres administracions públiques o com a personal laboral de l'administració de Justícia. (fins a un màxim de 21 punts)  
. Per cada mes complet de serveis efectius, com a funcionari titular o interí, en el Cos de Tramitació Processal i Administrativa (abans d'auxiliars de l'administració de Justícia), 0. 18 punts   
. Per cada mes de serveis prestats en els altres cossos o escales generals al servei de l'administració de Justícia o en el de secretaris judicials, 0.1 punts.  
. Per cada mes de serveis prestats en cossos d'altres administracions públiques o com a personal laboral, 0.05 punts.  
Els períodes inferiors al mes no es computaran.  
I-C. AVALUACIÓ DEL CONEIXEMENT DE LES LLENGÜES OFICIALS PRÒPIES DE LES COMUNITATS AUTÒNOMES I DEL DRET CIVIL, ESPECIAL O FORAL DE LA COMUNITAT AUTÒNOMA DEL PAÍS BASC  
(Accessos de torn lliure i promoció interna)  
1. CONEIXEMENTS DE LES LLENGÜES OFICIALS PRÒPIES DE LES COMUNITATS AUTÒNOMES  
Per als opositors que concórreguen per algun dels àmbits territorials corresponents a comunitats autònomes, amb llengua oficial pròpia, i que així ho hagueren fet constar en la seua sol·licitud de participació, finalitzades tant la fase d'oposició com la de concurs i establides les llistes d'aprovats que hagueren obtingut plaça, es procedirà a l'avaluació del coneixement de les llengües oficials pròpies de les comunitats autònomes. L'avaluació consistirà en l'acreditació del coneixement de la llengua oficial de l'esmentada Comunitat, mitjançant els certificats que hagen presentat juntament amb la instància de participació o per la realització d'una prova de nivell de coneixements.   
La puntuació de l'avaluació del coneixement de la llengua oficial de comunitat autònoma només serà aplicable en l'àmbit de la comunitat autònoma respectiva, i només als efectes d'establir el número en la relació d'aprovats dins de l'àmbit territorial pel qual concorre l'aspirant, per la qual cosa haurà de reflectir-se separada de l'obtinguda en els dos exercicis obligatoris.  
Es qualificarà amb un màxim de 18 punts, d'acord amb el nivell de coneixements demostrat per l'aspirant i els criteris d'avaluació establits tot seguit:  
Criteris d'avaluació de llengua autonòmica: l'avaluació del coneixement de la llengua autonòmica s'efectuarà d'acord amb els criteris següents:  
D'acord amb el que estableix el Decret 224/1989, de 17 d'octubre, pel qual es regula la planificació de la normalització de l'ús de l'èuscar en les administracions públiques de la Comunitat Autònoma del País Basc.  
Perfil lingüístic 2: sis punts  
Perfil lingüístic 3: dotze punts  
Perfil lingüístic 4: divuit punts  
En l'àmbit de la Comunitat Autònoma de Catalunya:   
Certificat de nivell B: sis punts  
Certificat de nivell C: dotze punts  
Certificat de nivell D: divuit punts  
L'acreditació del coneixement d'idioma s'efectuarà mitjançant l'aportació dels certificats de la Secretaria de Política Lingüística o els equivalent, segons l'Orde PRE 228/2004, de 21 de juliol, de Departament de la Presidència de la Generalitat de Catalunya.  
Comunitat Autònoma Valenciana:  
Certificat de grau elemental oral i escrit del valencià: sis punts  
Certificat de grau mitjà oral i escrit del valencià: dotze punts  
Certificat de grau superior oral i escrit del valencià: divuit punts  
A les comunitats autònomes com les del País Basc i la Comunitat Foral de Navarra, en què no hi ha establit certificat oficial corresponent als perfils 2 i 4, s'haurà de superar un examen d'acreditació que a aquests efectes convoquen els òrgans competents en l'esmentada matèria, la qual cosa els atorgaria el certificat corresponent.  
2. AVALUACIÓ DELS CONEIXEMENTS DEL DRET CIVIL, ESPECIAL O FORAL DE LA COMUNITAT AUTÒNOMA DEL PAÍS BASC  
Per als aspirants que concórreguen per l'àmbit territorial de la Comunitat Autònoma del País Basc, que així ho hagueren fet constar en la seua sol·licitud, es procedirà, en els mateixos termes i amb els mateixos efectes que s'han detallat en l'apartat anterior, a l'avaluació dels seus coneixements del dret civil especial i foral del País Basc, i s'atorgarà per aquest concepte sis punts, que es reflectiran en tot cas separats dels obtinguts en els exercicis obligatoris i només produiran efectes per a establir l'orde de prelació dins de l'àmbit territorial de la Comunitat Autònoma del País Basc.  
ANNEX II  
El/la senyor/senyora................................................................, amb domicili a ..............................................................................................., d ............. anys d'edat, amb document nacional d'identitat número................................, declara sota jurament o promesa, a l'efecte de ser nomenat funcionari del Cos de Gestió Processal i Administrativa, que no ha sigut separat del servei de cap de les administracions públiques i que no es troba inhabilitat per a l'exercici de funcions públiques, ni comprés en cap de les causes d'incapacitat i incompatibilitat establides en les disposicions legals.  
........................,..............d......................................de...................  
El declarant  
ANNEX III  
INSTRUCCIONS D'EMPLENAMENT DE LA SOL·LICITUD D'ADMISSIÓ  
LLEGIU ATENTAMENT I SEGUÏU AMB ATENCIÓ LES SEGÜENTS INSTRUCCIONS.  
SI NO SEGUÏU LES ESMENTADES INSTRUCCIONS, LES VOSTRES DADES PODEN RESULTAR ERRÒNIES, JA QUE AQUEST DOCUMENT SERÀ LLEGIT ELECTRÒNICAMENT.  
INSTRUCCIONS GENERALS:  
. Escriviu només amb bolígraf negre o blau sobre superfície dura i llisa.  
. Abans d'omplir les dades, observeu amb deteniment, el .Model de caràcters. representat en la sol·licitud que consta de lletres, números i signes.  
. Feu els caràcters (lletres, números i signes) a les caselles i d'acord amb el .Model de caràcters.. No utilitzeu cap signe que no conste en el model.  
. Escriviu un sol caràcter (lletra, número o signe) en cada casella. No escriviu mai sobre el requadre de les caselles. No escriviu res fora de les caselles.  
. Assegureu-vos, en escriure, que el bolígraf marque bé deixant un traç continu i pressioneu prou perquè les dades queden reflectides en les còpies.  
. Si us equivoqueu no esborreu ni corregiu en la mateixa casella. Ompliu o recobriu totalment la casella equivocada i escriviu el caràcter correcte en la casella següent.  
Una casella omplida totalment equival a anul·lar el caràcter mal escrit. No esborreu, no corregiu.  
. Si els cognoms nom, municipi, etc. són excessivament llargs, procureu acurtar-los de manera comprensible. No abreugeu el primer cognom. Utilitzeu únicament els signes que figuren en el .Model de caràcters..  
. En omplir l'apartat corresponent al pis, si és baix o entresòl, poseu 0.  
. En emplenar l'apartat corresponent al telèfon, només heu d'escriure números; entre prefix i número no deixeu caselles en blanc, ni signes de separació.  
. En els apartats en què calga escriure diverses paraules: nom, adreça, etc. deixeu una casella en blanc entre paraula i paraula.  
. En els requadres on heu d'escriure amb la vostra lletra, feu-lo amb lletra clara i llegible. No us eixiu del requadre en escriure.  
. No oblideu signar la vostra sol·licitud en el requadre corresponent. No us eixiu del requadre en firmar.  
. No dobleu la .Sol·licitud d'Admissió., ni deixeu taques de bolígraf sobre aquesta.  
. No empleneu unes dades sobre altres.  
INSTRUCCIONS PARTICULARS SOBRE ALGUNES DADES QUE ES DEMANEN EN AQUESTA SOL·LICITUD:  
. CODI DEL COS. Per al torn lliure, 0.10, i per a promoció interna, 001  
. PROVÍNCIA D'EXAMEN. Indiqueu la ciutat d'examen elegida i el seu codi corresponent, tal com s'indica a continuació: A Corunya 15; Albacete 02; Barcelona 08; Burgos 09; Càceres 10; Ceuta 51; Granada 18; Las Palmas 35; Logronyo 26; Madrid 28; Màlaga 29; Mallorca 07; Melilla 52; Múrcia 30; Oviedo 33; Pamplona 31; Santander 39; Sevilla 41; Tenerife 38; València 46; Valladolid 47; Vitòria 01; Saragossa 50.  
. LA PERSONA OBLIGADA AL PAGAMENT. (Subjecte passiu) haurà de signar i datar a l'espai reservat per a això a la part inferior esquerra de l'anvers d'aquest document.  
. LLOC DE PAGAMENT. A través d'entitats col·laboradores (bancs, caixes d'estalvi i cooperatives de crèdit), en què no cal tindre en compte obert, mitjançant la presentació d'aquest document d'ingrés.  
EN REALITZAR LA PRESENTACIÓ DEL MODEL DE SOL·LICITUD PER A L'INGRÉS DE LA TAXA DE DRET D'EXAMEN, SOL·LICITEU DE L'ENTITAT COL·LABORADORA L'EXEMPLAR DESTINAT A L'INTERESSAT COM A JUSTIFICANT DEL PAGAMENT DELS DRETS I L'EXEMPLAR PER A L'ADMINISTRACIÓ. AQUEST ÚLTIM HAURÀ DE SER PRESENTAT D'ACORD AMB EL QUE INDIQUE LA BASE DE LA CONVOCATÒRIA.  
CONSIGNEU EN L'AUTOLIQUIDACIÓ L'IMPORT DE LA TAXA DE DRET D'EXAMEN, EL QUAL ESTÀ REFLECTIT EN L'ORDE DE CONVOCATÒRIA.